User:Fuzail Qadri

______

الحاج شاہ محمد اسحاق میاںؒ

صوفی بزرگ

ولادت باسعادت

آپ یو پی کے ضلع آگرہ کے نواحی علاقہ موضع بھائی میں پیدا ہوئے۔آپ کی ولادت کی درست تاریخ میسر نہ ہوسکی۔

وصال

کراچی پاکستان

بمطابق یکم محرم الحرام 1412ھ بمطابق

14جولائی1991ء بروز اتوار

شہریت

بوقت ولادت

آگرہ انڈیا

بوقت وصال

کراچی پاکستان

عملی زندگی

آپؒ کی پیدائش آگرہ کے نواحی علاقے موضع بھائی کے ایک مذہبی گھرانے میں ہوئی۔آپؒ کا گھرانہ ہمیشہ اپنے علاقے میں مذہبی حوالے سے معروف تھا۔

اسی وجہ سے آپؒ کا بچپن بھی مذہبی ماحول کے اثرات کی وجہ سے نہایت عمدہ اور شریعت کے تابع گزرا اور آپؒ کا بچپن بھی عام بچوں سے مختلف تھا۔

آپؒ کے والد فوج میں ملازم تھے۔ اور ذاتی زرعی زمینوں کی آمدنی ذریعہ معاش تھا۔اسی وجہ سے آپ بھی زرعی شعبہ سے وابستہ رہے اور جیسے جیسے آپؒ کی عمر میں اضافہ ہوتا گیا آپؒ شریعت کے مطابق اپنی زندگی گزارتے رہے۔آپؒ شروع ہی سے صوفیاء کرام سے محبت اور عقیدت رکھتے تھے۔جب آپؒ کے آتشِ شوق نے جوش مارا تو مرشد کی تلاش میں نکل پڑے اور آخر کار آپ موجودہ وقت کے مشہور و معروف بزرگ حضرت صندل شاہ میاںؒ سے شرف بعیت حاصل کیا۔جن کا تعلق یو پی کے موجودہ ضلع فیروزآباد سے تھا.

القابات

آپ کے القابات "الحاج" اور "فقیر" بہت مقبول ہوئے۔

ابتدائی حالات اور تعلیمِ تصوف

جیسا کے اوپر درج ہوچکا ہے کہ آپؒ بچپن ہی سے مذہبی ماحول میں پروان چڑھے تھے اور ہوش سنبھالتے ہی آپؒ اس وقت کے معروف بزرگ حضرت صندل شاہ رحمۃ اللّٰہ علیہ کے مرید ہوگئے تو آپؒ کا زیادہ وقت مرشد کی خدمت میں بسر ہوتا رہا اسی وجہ سے آپؒ کو تصوف کی تعلیم اپنے پیر و مرشد سے حاصل ہوتی رہی۔

آپؒ کے پیر و مرشد حضرت صندل شاہ میاںؒ کو سلاسل اربعہ سے خلافتیں حاصل تھیں۔اسی وجہ سے آپؒ کو بھی چاروں سلاسل یعنی قادریہ،نقشبندیہ،چشتیہ اور سہروردیہ سلسلے کی تعلیمات اپنے پیر و مرشد سے حاصل ہوتی رہیں۔شرف بیعت حاصل کرنے کے بعد آپؒ زیادہ وقت اپنے مرشد کی خدمت میں گزارنے کی کوشش کرتے تھے۔

آپؒ اپنے پیر و مرشد کے حکم پر پاکستان بننے سے قبل ہی آگرہ سے کراچی تشریف لے آئے تھے اور کراچی میں صدر کے علاقے میں واقع مسجد قصاباں کے ایک حجرہ میں آپؒ نے قیام فرمایا کچھ عرصہ کے بعد آپؒ نے عثمان آباد میں قیام فرمایا اسکے بعد کچھ عرصہ بفرزون میں قیام کیا بعد تا وقت وصال تک آپؒ نارتھ کراچی کے علاقے نئی آبادی میں مقیم رہے اور وہیں آپؒ نے وصال فرمایا۔

خرقہ خلافت

حضرت الحاج فقیر شاہ محمد اسحاق میاں صندلی رحمۃ اللّٰہ علیہ کو خرقہ خلافت اپنے پیر و مرشد حضرت علی محمد المعروف حضرت صندل شاہؒ سے حاصل ہوا۔

تصانیف

آپ نے اپنے پیر و مرشد کے زندگی کے حالات،مکاشفات اور کرامات پر ایک تصنیف گلہائے صندل کے نام سے تحریر کروائی جو تصوف کی کتابوں میں اھم مقام رکھتی ھے اور پڑھنے سے تعلق رکھتی ھے۔

حضرت صندل شاہ میاں رحمۃ اللّٰہ علیہ کا ایک واقعہ یہاں درج کرنا ضروری سمجھتا ہوں۔جو گلہائے صندل میں درج ھے۔

حضرت شاہ فضیل قادری رحمۃ اللّٰہ علیہ المعروف زندہ پیر سلطان بہلول لودھی کے دورِ میں 14صفرالمضفر 871ھ کو پیدا ہوئے۔آپؒ کا وطن بغداد شریف ھے۔

آپؒ کا سلسلۂ گیارہویں پشتوں سے ہوتا ہوا حضرت غوثِ الاعظم پیران پیر دستگیر رضی اللّٰہ تعالیٰ عنہ تک پہنچتا ہے۔

آپؒ اپنے وقت کے سردار الاولیاء،امام العارفین و قطب ارشاد بزرگ تھے۔

آپؒ کے روحانی مقام کے بارے میں حضرت مجدد الف ثانی رحمۃ اللّٰہ علیہ فرماتے ہیں کہ جب مجھے خاندان قادریہ کا کشف ہوتا ہے تو مجھے غوث الاعظم رضی اللّٰہ تعالیٰ عنہ کے بعد حضرت فضیل قادریؒ اور آپؒ کے خلیفہ حضرت شاہ کمال کیتھلیؒ جیسے علو مرتبت بزرگ نظر آتے ہیں۔حضرت فضیل قادریؒ نے اپنے مرشد سید گدا رحمن ثانیؒ سے خرقۂ خلافت حاصل کیا۔

سلطان المشائخ حضرت خواجہ نظام الدین اولیاءؒ سے منقول

اس خرقۂ کی بابت سلطان المشائخ حضرت خواجہ نظام الدین اولیاءؒ سے منقول ہے کہ حضرت محمد مصطفیٰ صلی اللّٰہ علیہ وسلم شب معراج ایک خرقۂ بہشت سے لاۓ تھے۔آقاۓ دوجہاں حضرت محمد مصطفیٰ صلی اللّٰہ علیہ وسلم نے یہ خرقۂ حضرت علی کرم اللہ وجہہ کو دیا تھا۔

پھر یہ خرقۂ حضرت امام حسین علیہ السّلام اور دیگر امامین سے ہوتا ہوا واسطہ با واسطہ حضرت فضیل شاہ قادریؒ تک پہنچا۔

بعض اولیاء کرام سے منقول ھے کہ پھر یہ خرقۂ مبارک حضرت شاہ کمال کیتھلیؒ کے پاس پہنچا اور پھر حضرت کمال کیتھلیؒ کے خلیفہ حضرت شاہ سکندر کیتھلیؒ سے یہ خرقۂ حضرت مجدد الف ثانیؒ کو عطاء ہوا۔

حضرت شاہ فضیل قادریؒ

حضرت شاہ فضیل قادریؒ کے مزار شریف کے بارے میں اختلاف پایا جاتا تھا۔

بعض تجزیہ نگار آپؒ کا مزار کابل اور بعض حیدرآباد سندھ اور بعض مکلی ٹھٹھہ میں تحریر کرتے تھے۔

لیکن تحقیق سے یہ بات ثابت ہوچکی تھی کہ آپؒ کا مزار مکلی ٹھٹھہ میں واقع ہے۔

لیکن کسی کو بھی آپؒ کے مزار مبارک کا درست پتہ معلوم نہیں تھا۔حضرت فضیل شاہ قادریؒ کے مزار مبارک کی درست نشاندھی حضرت شاہ محمد اسحاق صندلی رحمۃ اللّٰہ علیہ کے پیر و مرشد حضرت صندل شاہ میاں رحمۃ اللّٰہ علیہ نے کی۔

واقعہ کچھ اس طرح ہے کہ قیام پاکستان سے کچھ سال قبل جب صندل شاہ میاںؒ کراچی تشریف لائے تو آپؒ اپنے معتقدین کے ہمراہ اپنے پیران شجرۂ حضرت فضیل شاہ قادریؒ کے مزار اقدس پر حاضری دینے کے لئے مکلی ٹھٹھہ تشریف لے گئے۔

صندل شاہ میاںؒ نے مقامی لوگوں سے حضرت فضیل قادریؒ کے مزار مبارک کے بارے میں معلومات کیں تو کسی نے کوئی مزار بتایا کسی نے کوئی جگہ بتائی لیکن جب آپؒ مراقبہ کرتے تو کسی اور بزرگ کا مزار نظر آتا۔

آخر آپؒ نے حضرت عبداللہ شاہ اصحابی رحمۃ اللّٰہ علیہ کے مزار اقدس پر حاضری دے کر مراقبہ میں عبداللہ شاہ اصحابیؒ سے آپؒ نے حضرت فضیل قادریؒ کے مزار اقدس کے بارے میں معلوم کیا تو حضرت عبداللہ شاہ اصحابیؒ نے فرمایا کہ فضیل شاہ قادریؒ کا مزار ہمارے مغربی جانب چاردیواری میں ھے جس میں نیم اور پیلو کا درخت واقع ھے۔آپؒ وہاں تشریف لے گئے اور مراقبہ میں آپؒ کی ملاقات حضرت فضیل شاہ قادریؒ سے ہوگئی۔

پھر آپؒ نے نشاندھی کے طور پر ایک بڑا پتھر آپ کے مزار مبارک پر نصب کیا اور معتقدین کو بتایا کہ یہ مزار مبارک فضیل شاہ قادریؒ کا ھے۔اس کے بعد آپؒ واپس انڈیا تشریف لے آۓ۔

الکمال کے مصنف خورشید حسین شاہ بخاری لکھتے ہیں کہ فضیل شاہ قادریؒ،حضرت عبداللہ شاہ اصحابیؒ کے رشتے میں ماموں لگتے ہیں۔

جب آپ کے پیر و مرشدحضرت صندل شاہ میاں رحمۃ اللّٰہ علیہ نے آپ کو آگرہ سے کراچی بھیجا تو صندل شاہ میاں رحمۃ اللّٰہ علیہ نے حاجی اسحاق میاںؒ سے فرمایا کہ کراچی کے قریب ایک قدیم قبرستان جو مکلی ٹھٹھہ میں واقع ہے۔

وہاں پیران شجرۂ حضرت فضیل شاہ قادریؒ کا مزار اقدس ھے ھم نشانی کے طور پر ایک بڑا پتھر رکھ آۓ ہیں۔آپ جاکر دیکھ بھال کرنا۔

جب حاجی شاہ محمد اسحاق میاںؒ کراچی آۓ تو آپؒ نے مکلی ٹھٹھہ شہر سے فضیل شاہ قادریؒ کے نام کا پتھر تیار کرواکر اس جگہ پر نصب کردیا لیکن دل میں خیال آیا کہ نہ معلوم میں نے کتبہ صحیح جگہ لگایا ہے یا نہیں تو رات کو صندل شاہ میاںؒ نے خواب میں آکر فرمایا کہ آپؒ نے درست جگہ پر کتبہ نصب کیا ہے تب حاجی شاہ اسحاق میاںؒ کو تسکین ملی۔حاجی اسحاق میاںؒ کو فضیل شاہ قادریؒ کے مزار کی دیکھ بھال کا شرف بھی حاصل ہوا اور آپ نے باقاعدہ مزار شریف پر عرس منانا شروع کیا جو آج تک جاری و ساری ھے۔

سلسلہ شجرۂ قادریہ مجددیہ نقشبندیہ

(١)خاتم النبین حضرت محمد مصطفیٰ صلی اللہ علیہ وسلم

(٢)حضرت سیدناعلی بن ابی طالب رضی اللہ عنہ

(٣)حضرت خواجہ حسن بصریؒ

(٤)حضرت خواجہ ابو نصر حبیب عجمی ؒ

(٥)ابوسلیمان داؤدطائی ؒ

(٦)اسد الدین معروف کرخی ؒ

(٧) خواجۂ سری سقطی ؒ

(٨)سید الطائفہ جنید بغدادیؒ

(٩) خواجۂ ابوبکر شبلیؒ

(١٠) حضرت شاہ عبدالعزیز ؒ

(١١)ابو الفضل عبدالواحد تمیمیؒ

(١٢)محمد ابو الفرح طرطوسیؒ

(١٣)ابو الحسن علی ہنکاریؒ

(١٤)قاضی ابو سعید محمد مبارک مخزومیؒ

(١٥)حضرت عبد القادر جیلانیؓ

(١٦)سیدتاج الدین عبدالرزاق  بغدادیؒ

(١٧)سید شاہ شرف الدین قتالؒ

(١٨)سید شاہ عبد الوہاب شاہؒ

(١٩)سید بہاؤالدین شاہؒ

(٢٠)سید عقیل شاہؒ

(٢١)سید شمس الدین صحرائیؒ

(٢٢)سید گدا رحمن باخدا کشمیریؒ

(٢٣)سید شمس الدین عارفؒ

(٢٤)سید گدا رحمن ثانیؒ

(٢٥)سید شاہ فضیل قادری ٹھٹھویؒ

(٢٦)شاہ کمال الدین حسن کیتھلیؒ

(٢٧)شاہ سکندر کیتھلیؒ

(٢٨)حضرت مجدد الف ثانی احمد سرہندیؒ

(٢٩)خواجۂ معصوم ؒ

(٣٠)شاہ محمد نقشبند ؒ

(٣١)خواجۂ زبیر شاہ ؒ

(٣٢)شاہ قطب الدین ؒ

(٣٣)حافظ شاہ جمال اللّٰہ ؒ

(٣٤)شاہ درگاھی محبوب الٰہیؒ

(٣٥)سید احمد علی شاہؒ

(٣٦)سبحان شاہ میاںؒ

(٣٧)شاہ سراج الاسلام میاںؒ

(٣٨)حضرت شاہ صندل  میاںؒ

(٣٩)شاہ محمد اسحاق میاںؒ

حاجی شاہ محمد اسحاقؒ میاں کاعرس مبارک

حاجی شاہ محمد اسحاقؒ میاں کا مزار نارتھ کراچی 4J بس اسٹاپ کے قریب  منگو پیر کےپہاڑی سلسلے کے دامن میں مرجع خلائق ہے اور یکم محرم الحرام سے آپؒ کا تین روزہ عرس منایا جاتا ہے جس میں پاکستان بھر اور بیرون ممالک سے آپ کے مریدین کے علاوہ کثیر تعداد میں معتقدین شریک ہوتے ہیں اور اپنی اپنی مرادیں پاتے ہیں۔

فرمودات

حاجی شاہ محمداسحاقؒ میاں درحقیقت،شریعت،طریقت،

معرفت اور حقیقت ہر ایک درجہ بدرجہ لازم و ملزوم ہیں۔

شریعت کی مثال دودھ کی ہے اور طریقت کی مثال دہی کی اور معرفت کی مثال مکھن اور حقیقت کی مثال روغن(گھی) کی۔

پس ظاہر ہےکہ دہی،مکھن،گھی

کا اصل دودھ ہے جب دودھ ہی نہ ہوگا تو دہی وغیرہ کہاں سے آئے گا غرض شریعت کی پابندی ہے تو سب کچھ ہے ورنہ کچھ نہیں۔

آپ فرماتے ہیں۔

باادب با نصیب بے ادب بدنصیب

تحریر وتحقیق حکیم و انجنئیر محمد رفیق بلالی صندلی

حوالہ جات

درج ذیل کتابیں تصوف سے متعلق سرمایہ افتخار اور بہت معروف ہیں۔

(١) گلہائے صندل

(٢) آئینۂ تصوف

(٣) الکمال

______